CELEX: 62022TN0113
Language: da
Date: 2022-03-03 00:00:00
Title: Sag T-113/22: Sag anlagt den 3. marts 2022 — OK mod EU-Udenrigstjenesten

19.4.2022   
            
            
               DA
            
            
               Den Europæiske Unions Tidende
            
            
               C 165/42
            
         
      Sag anlagt den 3. marts 2022 — OK mod EU-Udenrigstjenesten
      (Sag T-113/22)
      (2022/C 165/51)
      Processprog: fransk
      
         Parter
      
      
         Sagsøger: OK (ved advokat N. de Montigny)
      
         Sagsøgt: Tjenesten for EU’s Optræden Udadtil (EU-Udenrigstjenesten)
      
         Sagsøgerens påstande
      
      
                  —
               
               
                  Vedrørende anmodningen om bistand:
                  
                              —
                           
                           
                              Afgørelsen truffet af direktøren for menneskelige ressourcer ved EU-Udenrigstjenesten om delvis afslag på sagsøgernes anmodning om bistand på grund af chikane og forskelsbehandling, meddelt den [fortroligt] (1), annulleres.
                           
                        
                              —
                           
                           
                              Afgørelsen truffet af EU-Udenrigstjenestens generalsekretær om afslag på sagsøgerens klager [fortroligt] over afgørelsen om delvis afslag på ovennævnte anmodning om bistand, meddelt den [fortroligt], annulleres om fornødent, for så vidt som den supplerer afgørelsen af 15. juni 2021.
                           
                        
            
                  —
               
               
                  Vedrørende indholdet, rækkevidden og gennemførelsen af den aftale, der blev indgået den [fortroligt] i sag [fortroligt]:
                  
                              —
                           
                           
                              Den gensidige aftale af [fortroligt] annulleres som følge af manglende samtykke og manglende overholdelse af vilkårene heri.
                           
                        
                              —
                           
                           
                              Den stiltiende afgørelse, hvorved sagsøgeren med tilbagevirkende kraft fra den 1. januar 2018 blev forfremmet til lønklasse AD 14, således som den kom til sagsøgerens kundskab ved fremsendelsen af hans lønseddel for maj 2021 og således som den formelt blev bekræftet ved afgørelsen truffet af generaldirektøren for EU-Udenrigstjenestens Ressourcer den [fortroligt], annulleres, for så vidt som den gennemfører denne aftale.
                           
                        
                              —
                           
                           
                              Afgørelsen truffet af generaldirektøren for Ressourcer den 30. november 2021, hvorved EU-Udenrigstjenesten afslog den af sagsøgeren indgivne klage [fortroligt] over en manglende udtrykkelig afgørelse vedrørende hans forfremmelse til lønklasse AD 14 fra den 1. januar 2018 og over EU-Udenrigstjenestens fremlæggelse af en urigtig erklæring i forbindelse med sagen [fortroligt], der havde til formål og som konsekvens at fordreje Rettens opfattelse og sagsøgerens mulighed for at påberåbe sig princippet om ligebehandling, annulleres.
                           
                        
            
                  —
               
               
                  Sagsøgte tilpligtes at betale sagsøgeren en godtgørelse på 52 400 EUR som kompensation for hans økonomiske tab samt en godtgørelse som kompensation for hans ikke-økonomiske tab, opgjort til et symbolsk beløb på 1 EUR.
               
            
                  —
               
               
                  EU-Udenrigstjenesten tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har til støtte for søgsmålet til prøvelse af afgørelsen om afslag på anmodningen om bistand fremsat fem anbringender.
      
                  1.
               
               
                  Første anbringende om en tjenstlig fejl, tilsidesættelse af omsorgspligten over for tjenestemænd, der har været udsat for chikane, tilsidesættelse af Den Europæiske Unions charter om grundlæggende rettigheder (herefter »chartret«) og af vedtægten for tjenestemænd i Den Europæiske Union.
               
            
                  2.
               
               
                  Andet anbringende om anlæggelse af et åbenbart urigtigt skøn hvad angår realiteten af den chikane, sagsøgeren har været udsat for.
               
            
                  3.
               
               
                  Tredje anbringende om magtfordrejning og om tilsidesættelse af chartrets artikel 47.
               
            
                  4.
               
               
                  Fjerde anbringende om magtfordrejning og om tilsidesættelse af artikel 227 TEUF og af chartrets artikel 44.
               
            
                  5.
               
               
                  Femte anbringende om, at undersøgelsen af anmodningen om bistand ikke er forenelig med afgørelsen [fortroligt].
               
            Til støtte for søgsmålet til prøvelse af den stiltiende afgørelse om forfremmelse og af den gensidige aftale, som blev indgået i forbindelse med sagen [fortroligt], har sagsøgeren fremsat to anbringender.
      
                  1.
               
               
                  Første anbringende om, at aftalen, som blev indgået i forbindelse med sagen [fortroligt], var svigagtig og ugyldig.
               
            
                  2.
               
               
                  Andet anbringende om EU-Udenrigstjenestens manglende overholdelse af aftalen og om EU-Udenrigstjenestens misbrug ved påberåbelsen af materiel retskraft.
               
            
         (1)  Fortrolige oplysninger udeladt.